Ekhva valmistelee palveluseteliuudistusta

Etelä-Karjalan hyvinvointialue (Ekhva) valmistelee muutoksia palveluseteleihin.

Palveluseteli on vaihtoehto Ekhvan tuottamalle tai ostamalle palvelulle. Asiakkaalle voidaan myöntää palveluseteli, kun sosiaali- ja terveydenhuollon ammattilainen on arvioinut palvelusetelin soveltuvaksi vaihtoehdoksi palvelutarpeeseen. Palvelusetelit kohdennetaan hyvinvointialueen päättämiin sosiaali- ja terveyspalveluihin. Uudistus koskee sosiaalihuoltolain mukaisia palveluita.

Ikääntyneiden asiakkuusyksikön johtaja Irina Snellman hyvinvointialueelta korostaa, että asiakasohjaus ja palvelutarpeen arvio on tärkeää.

Asiakkaan kanssa yhdessä käydään läpi hänen palveluntarvettansa. Kun arvion perusteella tehdään päätös palvelun tarpeesta, voi sitä varten olla palveluseteli yhtenä tuottamistavan vaihtoehtona. Palvelusetelipäätöksen saatuaan asiakas voi käyttää seteleitä Ekhvan hyväksymiin yksityisiin palveluntuottajiin.

Irina Snellman

Ekhva menee palveluseteliuudistuksellaan kohti valtakunnallista linjausta.

Palvelusetelikokonaisuus on laaja ja siihen kuuluu monta eri osa-aluetta, jotka ovat jo käyneet tai menevät vielä alkuvuoden ja kevään 2026 aikana hyvinvointialueen aluehallituksen päätettäväksi (infolaatikko 2). Palveluseteliuudistuksen osa-alueista tiedotetaan aina päätöksenteon yhteydessä eri sidosryhmiä: kansalaisia, yksityisiä palveluntuottajia sekä palveluseteli- ja henkilökohtaisen budjetin asiakkaita.

Mikä on palveluseteli?

Palvelusetelillä edistetään asiakkaiden valinnanvapautta ja mahdollisuuksia hankkia tarvitsemiaan palveluita yksityisiltä palvelujentuottajilta yhtenä tuottamistavan vaihtoehtona – perustuen siihen, mitä asiakkaan palveluntarpeen arviossa on ilmaantunut ja mihin palveluun palvelusetelipäätös on tehty.

Asiakkaan omavastuuosuus on palveluntuottajan hinnan ja palvelusetelin arvon välinen erotus. Tämän omavastuuosuuden asiakas maksaa suoraan palveluntuottajalle.

Palveluseteli on aina henkilökohtainen. Palveluseteliä ei voi vaihtaa rahaksi eikä sitä voi käyttää johonkin muuhun kuin palvelusetelissä tai viranhaltijapäätöksessä määriteltyyn palveluun. Mahdollisesta omavastuuosuudesta ei voi hakea kotitalousvähennystä.

Palveluseteliuudistuksen kokonaisuuteen kuuluvat:

OMAISHOITO: Omaishoidon tuen myöntämisen perusteet ja toimintaohjemuutokset sekä palveluseteleiden käyttö.
Linkki 16.12.2025 tiedotteeseen: Etelä-Karjalan omaishoidon tuen myöntämisen perusteet ja toimintaohje – mikä muuttuu ja milloin?

KOTIIN VIETÄVÄT TUKIPALVELUT: Kotiin vietävien tukipalvelujen myöntämisen perusteiden muutos 1.3.2026 alkaen.
Linkki aluehallituksen 15.12.2025 listaan: Kokousasiat - Aluehallitus 21/2025 (15.12.2025))

HENKILÖKOHTAISEN BUDJETIN PALVELUSETELI: Nykyinen malli lopetetaan ja tilalle tulee uusi kotihoidon palveluseteli.

PALVELUSETELIUUDISTUS:
Poistuva: Tuettu asuminen (10/2025)
Muuttuvat: Omaishoidon vapaan palveluseteli, henkilökohtainen budjetti, yhteisöllinen asuminen ja ympärivuorokautinen asuminen
Uudet palvelusetelit: Kotihoito, siivous, vaate- ja pyykkihuolto

Sosiaalihuollon asiakastietovaranto otettava käyttöön 1.9.2026 mennessä
Linkki 13.1.2026 tiedotteeseen: Yksityisille palveluntuottajille pidetään 10.2.2026 infotilaisuus sosiaalihuollon asiakastietovarannosta

Lisätietoja:

Irina Snellman, ikääntyneiden asiakkuusyksikön johtaja, puh. 040 155 8770, irina.snellman@ekhva.fi
Niina Laakkonen, palvelupäällikkö osto- ja tukipalvelut, puh. 040 525 8726, niina.m.laakkonen@ekhva.fi

Lasten omaishoitoon liittyvät asiat:
Sirkka Pennanen, lasten ja nuorten asiakkuusyksikön johtaja, puh. 040 715 6079, sirkka.pennanen@ekhva.fi